Semiclaviger

Semiclaviger er en slekt av små, rødlige eller brunlige køllebiller som er knyttet til maur.

Utseende 
En liten (1,2-1,3 millimeter), oval, blank, brun køllebille. Kroppen er spredt kledt med ganske lange hår. Kroppsformen er ganske jevnt oval, pronotum, dekkvinger og bakkropp er omtrent like brede. Hodet er kort og bredt, rundet, med reduserte fasettøyne, antennene består tilsynelatende bare av ett, stavformet ledd. Pronotum er nærmest halvsirkelformet, noe innbuktet på hver side ved roten. Dekkvingene er lett rundede, en del lengre enn pronotum. Bakkroppen er lett rundet, med lange hår bare på sidene, ryggleddene kledt med ganske korte hår.

Levevis 
Sannsynligvis er alle medlemmene i gruppen Clavigeritae knyttet til maur (de er myrmekofiler). Denne arten er funnet sammen med maurarten Crematogaster schenki.

Utbredelse 
Slekten er endemisk for Madagaskar, der den lever i innlandet

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Clavigeritae
 Gruppen Clavigerini Leach, 1815
 Understammen Clavigerodina Schaufuss, 1882
 Slekten Semiclaviger Wasmann, 1893
 Semiclaviger sikorae Wasmann, 1893

Referanser

Eksterne lenker 
 AntWiki - Semiclaviger 
 

Køllebiller
Biller formelt beskrevet i 1893
Dyr formelt beskrevet av Erich Wasmann
Madagaskars insekter